Ur stirad iskis skignet war chadenn HBO eo Bored to Death. Ur stirad fentus an hini eo. Jonathan a vez dilezet gant e vignonez abalamour e ev re a win gwenn ha ne ra ket trawalc'h a draoù (labourat a ra war e eil romant abaoe pell spontus). Divizout a ra lakaat ur bruderezh war ar rouedad : bezañ enklasker prevez evit tud o defe ezhomm. Adalek neuze e vo goulennet sikour digantañ gant a bep seurt tud. Eveljust e c'hoarvez traoù droch e kerzh an enklaskoù hag e tispign muioc'h a arc'hant eget na c'hounid hag ingal e vez tapet gant ar fliked ouzhpenn. En e "droioù-kaer" e kas e vignon Ray, tresour bannoù-treset hag a-wechoù George, e "rener", e penn ur gelaouenn hag un tammig iskis. Rannoù un hanter-eur int hag ar bloavezh kentañ a zo eizh rann hepken. N'eus ket amzer da straniñ neuze, enklaskoù, klask dedennañ Suzanne en-dro ha setu tamm-pe-damm ar pezh a c'hoarvez. Fentus-tre eo, un aergelc'h plijus hag un tammig n'eus forzh petra zo gant Bored to Death. Ar roll-digeriñ a zo DREIST ivez. Ur souezhadennig blijus!